Oficialusis leidinys L 129 , 30/05/1996 p. 0035 - 0043



Komisijos sprendimas 1996 m. gegužės 10 d. iš dalies keičiantis Tarybos direktyvos 92/118/EEB, nustatančios gyvūnų sveikatos ir visuomenės sveikatos reikalavimus, reglamentuojančius produktų, kuriems netaikomi minėti reikalavimai, nustatyti specialiose Bendrijos taisyklėse, nurodytose Direktyvos 89/662/EEB A priedo I dalyje, ir, ligų sukėlėjų atžvilgiu, Direktyvoje 90/425/EEB, prekybą Bendrijoje ir jų importą į Bendriją, II priedą (tekstas svarbus EEE) (96/340/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1992 m. gruodžio 17 d. Tarybos direktyvą 92/118/EEB, nustatančią gyvūnų sveikatos ir visuomenės sveikatos reikalavimus, reglamentuojančius produktų, kuriems netaikomi minėti reikalavimai, nustatyti specialiose Bendrijos taisyklėse, nurodytose Direktyvos 89/662/EEB A priedo I dalyje, ir, ligų sukėlėjų atžvilgiu, Direktyvoje 90/425/EEB, prekybą Bendrijoje ir jų importą į Bendriją [1], su paskutiniais pakeitimais, padarytais Komisijos sprendimu 96/103/EB [2], ypač į jos 15 straipsnio antrą pastraipą ir II priedo 2 skyrių, kadangi reikėtų nustatyti konkrečius visuomenės sveikatos reikalavimus, taikytinus sraigėms ir varlių kojelėms, kad šie produktai nekeltų pavojaus vartotojų sveikatai; kadangi tam tikri sveikatos reikalavimai, pateikti 1991 m. liepos 22 d. Tarybos direktyvoje 91/493/EEB, nustatančioje sveikatos reikalavimus, reglamentuojančius žuvininkystės produktų gamybą ir jų pateikimą į rinką [3], tinka prekybai sraigėmis ir varlių kojelėmis; kadangi taisyklės, pateiktos 1994 m. gegužės 20 d. Komisijos sprendime 94/356/EB, nustatančiame išsamias Tarybos direktyvos 91/493/EEB taikymo taisykles dėl žuvininkystės produktų sveikumo savikontrolės [4], tinka patikrinimams pagalsavikontrolės sistemą, atliekamiems įmonių, gaminančių sraiges ir varlių kojeles, kaip nurodyta Direktyvos 92/118/EEB 4 straipsnio 2 punkte; kadangi virtos sraigės turėtų būti laikomos paruoštu maistu, ir joms turėtų būti taikomos 1976 m. gruodžio 21 d. Tarybos direktyvos 77/99/EEB dėl sveikatos problemų, turinčių įtakos mėsos produktų ir tam tikrų kitų gyvūninės kilmės produktų gamybai ir prekybai [5], su paskutiniais pakeitimais, padarytais Direktyva 95/68/EB [6], B priedo IX skyriaus nuostatos; kadangi tapatūs reikalavimai turėtų būti taikomi iš trečiųjų šalių importuojamoms sraigėms ir varlių kojelėms; kadangi reikėtų parengti Direktyvos 92/118/EEB 10 straipsnio 2 dalies c punkte numatytų visuomenės sveikatos pažymėjimo ir veterinarijos sertifikato pavyzdžius; kadangi šiame sprendime numatytos priemonės atitinka Veterinarijos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Direktyvos 92/118/EEB II priedo 2 skyriaus trečioje įtraukoje išbraukiami žodžiai "varlių kojelės ir sraigės". 2 straipsnis Šio sprendimo priedas pridedamas prie Direktyvos 92/118/EEB kaip II priedo 3 skyrius. 3 straipsnis Šis sprendimas įsigalioja 1997 m. sausio 1 d. 4 straipsnis Šis sprendimas skirtas valstybėms narėms. Priimta Briuselyje, 1996 m. gegužės 10 d. Komisijos vardu Franz Fischler Komisijos narys [1] OL L 62, 1993 3 15, p. 49. [2] OL L 24, 1996 1 31, p. 28. [3] OL L 268, 1991 9 24, p. 15. [4] OL L 156, 1994 6 23, p. 50. [5] OL L 26, 1977 1 31, p. 85. [6] OL L 332, 1995 12 30, p. 10. -------------------------------------------------- PRIEDAS "3 SKYRIUS I. Konkretūs visuomenės sveikatos reikalavimai, taikomi prekybai sraigėmis, skirtomis vartoti žmonėms, ir jų importui A. Nepažeidžiant Bendrijos, nacionalinių ar tarptautinių nuostatų dėl laukinės gyvūnijos, šiame skyriuje "sraigės" yra Helix pomatia Linné, Helix aspersa Muller, Helix lucorum rūšių ir Achatinidae šeimos rūšių sausumos pilvakojai moliuskai. B. Valstybės narės užtikrina, kad žmonėms vartoti skirtomis be kiautų, virtomis ir paruoštomis ar konservuotomis sraigėmis būtų prekiaujama tik tuomet, jei jos atitinka tokius reikalavimus: 1. Jos turi būti iš įmonių: - kurios atitinka šios direktyvos 4 straipsnio 2 dalies reikalavimus, - kurias kompetentingos institucijos patvirtino pagal Direktyvos 91/493/EEB priedo III ir IV skyrių reikalavimus, - kurių gamybos sąlygas stebi kompetentinga institucija, ir atliekami sveikatos patikrinimai pagal Direktyvos 91/493/EEB priedo V skyriaus I skirsnio 3 ir 5 punktų, II skirsnio 3 ir 4 punktų reikalavimus, - kuriose įdiegta savikontrolės sistema pagal Komisijos sprendimo 94/356/EB nuostatas. 2. Turi būti atlikti mėginių organoleptiniai patikrinimai. Jei juos atlikus paaiškėja, kad sraigės netinka vartoti žmonėms, būtina imtis priemonių joms pašalinti iš prekybos ir jas pakeisti taip, kad žmonės nebegalėtų jų vartoti. 3. Išimtų iš kiautų sraigių mėsos paruošimo reikalavimai: a) atsižvelgiant į veiklos mastą, įmonės turi paskirti atskiras patalpas: - pakavimo ir vyniojimo medžiagoms laikyti, - gyvoms sraigėms priimti ir saugoti, - skirtas plauti, blanširuoti ar virti, išimti iš kiauto ir tvarkyti, - kiautams saugoti ir, jei reikia, valyti ir apdoroti, - jei reikia, sraigių mėsai termiškai apdoroti, - sraigių mėsai suvynioti ir supakuoti, - galutinei produkcijai šaldymo saugyklose laikyti; b) prieš verdant sraigės turi būti patikrintos. Negyvas sraiges draudžiama ruošti vartoti žmonėms; c) išėmus iš kiautų sraiges, tvarkymo metu pašalintas kepenis ir kasą draudžiama vartoti žmonėms. 4. Konservuotos sraigės Įmonės privalo atitikti Direktyvos 91/493/EEB priedo IV skyriaus IV skirsnio 4 dalyje nustatytus reikalavimus. 5. Išvirtos ir paruoštos sraigės a) atsižvelgiant į veiklos mastą, įmonės turi paskirti specialias patalpas ar vietą: - išimtai iš kiautų sraigių mėsai šaldymo saugyklose laikyti, - švariems kiaukutams saugoti, - džiūvėsėliuose apvoliotiems produktams saugoti, - įdarui ruošti, - virimui ir aušinimui, - kiautų pripildymui sraigių mėsa bei įdaru ir pakavimui reguliuojamos temperatūros patalpoje, - jei reikia, šaldymui, - galutinei produkcijai šaldymo saugyklose laikyti. Produktai privalo atitikti atitinkamus reikalavimus, nustatytus Direktyvos 77/99/EEB B priedo IX skyriuje; b) prieš virimą kiautams pripildyti naudojama sraigių mėsa privalo atitikti išimtų iš kiautų sraigių mėsai keliamus reikalavimus. 6. Tais atvejais, kai iškyla būtinybė apsaugoti visuomenės sveikatą, šios direktyvos 18 straipsnyje nustatyta tvarka galima nustatyti mikrobiologinius kriterijus, įskaitant mėginių ėmimo planus ir analizės metodus. 7. Sraigės privalo būti sudedamos, pakuojamos, saugojamos ir vežamos laikantis atitinkamų higienos reikalavimų, nurodytų Direktyvos 91/493/EEB priedo VI ir VIII skyriuose. 8. Ant sraigių pakuotės turi būti tapatumo nustatymo ženklas, kuriame būtų pateikta tokia informacija: siunčiančiosios šalies pavadinimas didžiosiomis raidėmis arba siunčiančiosios šalies santrumpa spausdintinėmis didžiosiomis raidėmis, t. y.: AT, B, DK, D, EL, E, F, FI, IRL, I, L, NL, P, SE, UK, įmonės patvirtinimo numeris ir viena iš tokių santrumpų: CE, EC, EF, EG, EK, EY. C. Importuojant: 1. Ant išimtų iš kiauto, išvirtų ir paruoštų ar konservuotų sraigių pakuotės nenutrinamais rašmenimis privalo būti nurodytas kilmės šalies pavadinimas arba ISO kodas ir įmonės gamintojos patvirtinimo numeris. 2. Toliau pateikiamas šios direktyvos 10 straipsnio 2 dalies c punkte nustatyto veterinarijos sertifikato, kuris turi būti prie kiekvienos iš trečiųjų šalių atvežtos išimtų iš kiauto, išvirtų ir paruoštų ar konservuotų sraigių siuntos, pavyzdys. +++++ TIFF +++++ +++++ TIFF +++++ II. Konkretūs visuomenės sveikatos reikalavimai, taikomi prekybai varlių kojelėmis, skirtomis vartoti žmonėms, ir jų importui A. Nepažeidžiant Bendrijos, nacionalinių ar tarptautinių nuostatų dėl laukinės gyvūnijos, šiame skyriuje "varlių kojelės" yra Rana rūšies porūšių (Ranidae šeima) gyvūnų šviežia, sušaldyta ar perdirbta užpakalinė kūno dalis, atskirta skersiniu pjūviu nuo priekinių kojų, be vidaus organų ir odos. B. Valstybės narės užtikrina, kad žmonėms vartoti skirtomis varlių kojelėmis būtų prekiaujama tik tuomet, jei jos atitinka tokius reikalavimus: 1) Varlės turi būti papjautos, nukraujintos, paruoštos ir, kai reikia, atšaldytos, sušaldytos, perdirbtos, supakuotos ir saugojamos įmonėse: - kurios atitinka šios direktyvos 4 straipsnio 2 dalies reikalavimus, - kurias kompetentingos institucijos patvirtino pagal Direktyvos 91/493/EEB priedo III ir IV skyrių reikalavimus, - kurių gamybos sąlygas stebi kompetentinga institucija, ir atliekami sveikatos patikrinimai pagal Direktyvos 91/493/EEB priedo V skyriaus I skirsnio 3 ir 5 punktų, II skirsnio 3 ir 4 punktų reikalavimus, - kuriose įdiegta savikontrolės sistema pagal Komisijos sprendimo 94/356/EB nuostatas. 2) Turi būti atliekami varlių kojelių mėginių organoleptiniai patikrinimai. Jei juos atlikus paaiškėja, kad varlių kojelės netinka vartoti žmonėms, būtina imtis priemonių joms pašalinti iš prekybos ir jas pakeisti taip, kad nebetiktų vartoti žmonėms. 3) Be to, turi būti paskirta atskira patalpa gyvoms varlėms laikyti bei plauti ir joms papjauti ir nukraujinti. Pjauti varles galima tik patvirtintose įmonėse. Prieš pjovimą aptinkamas negyvas varles draudžiama ruošti vartoti žmonėms. Speciali patalpa privalo atitikti Direktyvos 91/493/EEB priedo III skyriaus I skirsnio 2 punkto reikalavimus ir būti atskirta nuo paruošimo patalpos. 4) Iš karto po paruošimo varlių kojelės privalo būti labai kruopščiai nuplaunamos po tekančiu geriamuoju vandeniu ir iškart atšaldomos iki ledo tirpimo temperatūros, užšaldomos iki ne mažiau kaip – 18 °C temperatūros arba apdorojamos. 5) Kai varlių kojelės yra apdorojamos, tai turi būti atliekama laikantis Direktyvos 91/493/EEB priedo IV skyriuje nustatytų reikalavimų. 6) Mikrobiologiniai patikrinimai Tais atvejais, kai iškyla būtinybė apsaugoti visuomenės sveikatą, laikantis šios direktyvos 18 straipsnyje nustatytos tvarkos galima nustatyti mikrobiologinius kriterijus, įskaitant mėginių ėmimo planus ir analizės metodus. 7) Varlių kojelės privalo būti pateikiamos, pakuojamos, saugojamos ir vežamos laikantis atitinkamų higienos reikalavimų, nurodytų Direktyvos 91/493/EEB priedo VI ir VIII skyriuose. 8) Ant varlių kojelių pakuotės ir indų turi būti tapatumo nustatymo ženklas su tokia informacija: siunčiančiosios šalies pavadinimas didžiosiomis raidėmis arba siunčiančiosios šalies santrumpa spausdintinėmis didžiosiomis raidėmis, t. y.: AT, B, DK, D, EL, E, F, FI, IRL, I, L, NL, P, SE, UK, įmonės patvirtinimo numeris ir viena iš tokių santrumpų: CE, EC, EF, EG, EK, EY. C. Importuojant: 1) Ant varlių kojelių pakuotės nenutrinamais rašmenimis privalo būti nurodytas kilmės šalies pavadinimas arba ISO kodas ir įmonės gamintojos patvirtinimo numeris. 2) Toliau pateikiamas šios direktyvos 10 straipsnio 2 dalies c punkte nustatyto veterinarijos sertifikato, kuris turi būti prie kiekvienos iš trečiųjų šalių atvežtos varlių kojelių siuntos, pavyzdys." +++++ TIFF +++++ +++++ TIFF +++++ --------------------------------------------------